ทำไมคนญี่ปุ่นไม่ต่อคิวซื้อ iPhone รุ่นใหม่ในปีนี้
หลังจาก Apple เปิดตัวผลิตภัณฑ์ล่าสุดไปเมื่อวันที่ 13 กันยายน 2018 ตามเวลาท้องถิ่นของประเทศญี่ปุ่น ได้แก่ iPhone XS iPhone XS Max และ Apple Watch Series 4 ผ่านมาราวหนึ่งสัปดาห์ สินค้าก็ได้ออกวางขายในญี่ปุ่นวันที่ 21 กันยายนที่ผ่านมาเป็นวันแรกพร้อมกับอีกหลายประเทศ เช่น ฮ่องกงและสิงคโปร์ ทว่าบรรยากาศที่เคยมีคนไปต่อคิวหน้า Apple Store ทุกสาขาทั่วประเทศจนกลายเป็นข่าวที่ต้องติดตามกันทุกปีในปีนี้กลับหายไป โดย Apple Store หลายๆ สาขาของญี่ปุ่นกลับไม่ค่อยมีคนไปยืนรอ ทำให้บรรยากาศเงียบเหงาต่างจากหลายปีที่ผ่านมานอกจากนี้ยังไม่มีสื่อหลักไปทำข่าวเรื่องการต่อคิวล่วงหน้ารอซื้อ iPhone รุ่นใหม่ในปีนี้เลยบางคนให้ความเห็นว่าน่าจะเป็นเพราะความที่ตัวผลิตภัณฑ์ไม่มีอะไรเปลี่ยนแปลงไปจากเดิมมากนัก ไม่มี ลูกเล่นใหม่ หรือที่หลายคนเรียกว่าเป็นการเปลี่ยนแปลงแบบ ไมเนอร์ เชนจ์ ซึ่งมักจะเกิดกับ iPhone รุ่นที่ตามด้วย s คนญี่ปุ่นจึงไม่รู้สึกหวือหวาอะไรยกตัวอย่างในปี 2013 ซึ่งเป็นปีที่ iPhone 5s เปิดตัวและวางขายในญี่ปุ่นในวันที่ 20 กันยายนเป็นวันแรก ปรากฏว่าบรรยากาศก่อนถึงวันขายจริงมีคนเอาเก้าอี้ไปนั่งและปูผ้าห่มนอนรอกันหน้า Apple Store เป็นจำนวนมาก เฉพาะที่สาขากินซ่า คืนก่อนหน้าวันขายจริงมีคนมารอคิวมากถึง 200 คน ยังไม่นับคนต่อคิวรอที่ร้านขายเครื่องใช้ไฟฟ้าอย่าง Yodobashi ที่เปิดให้จอง รวมทั้ง Apple Store สาขาอื่นๆ ทั่วประเทศญี่ปุ่นคนแรกของคิวที่สาขากินซ่าปักหลักรอล่วงหน้านานถึง 10 วัน คนที่มาต่อคิวบางคนบอกกันว่าค่าที่จอดรถสำหรับสลับกันไปนอนนั้นแพงกว่าค่า iPhone หนึ่งเครื่องเสียอีก แต่ด้วยความที่เป็นแฟนของ Apple การได้มานั่งรอและได้เข้าไปซื้อในร้านเป็นคนแรกๆ ทำให้พวกเขารู้สึกสนุก ทั้งยังได้เพื่อนระหว่างการรอคิว ดังนั้นเหตุผลที่บอกว่าเพราะเป็น ไมเนอร์ เชนจ์ หรือรุ่นที่ลงท้ายด้วย s ทำให้คนญี่ปุ่นไม่สนใจจึงไม่น่าจะใช่สาเหตุหลักอย่างเมื่อปีที่แล้ว iPhone X เปิดตัวและวางขายในวันที่ 3 พฤศจิกายน ตามเวลาท้องถิ่นของญี่ปุ่น ที่หน้า Apple Store สาขาโอโมเตะซันโดะสาขาเดียวมีคนไปต่อคิวรอซื้อ iPhone X มากถึง 550 คน โดยคนแรกมาต่อคิวรอล่วงหน้านานถึง 6 วันจึงต้องค้นหาสาเหตุกันต่อไปว่าเพราะอะไรกันแน่คนญี่ปุ่นจึงไม่ไปต่อคิวซื้อ iPhone รุ่นใหม่เหมือนปีก่อนๆจากการสำรวจกลุ่มตัวอย่างจำนวน 850 คน โดยเว็บไซต์ Mynavi พบว่ากลุ่มตัวอย่าง 40.6% บอกว่าจะไม่ซื้อ iPhone รุ่นใหม่ ส่วนที่เหลือบอกว่าจะซื้อ โดยระบุรุ่นที่หมายตาไว้ดังนี้ในส่วนของคนที่บอกว่าจะไม่ซื้อ พวกเขาให้เหตุผลต่างๆ ดังนี้ เหตุผลแรกคือราคาแพง ตามมาด้วยเครื่องใหญ่เกินไป และสามารถซื้อตรงกับบริษัทเครือข่ายโทรศัพท์โดยทำสัญญา 2 ปี* โดยมีความเห็นอื่นๆ บ้างประปราย เช่น จะรอ iPhone รุ่นถัดไป หรือจะซื้อ iPhone รุ่นก่อนหน้าการไม่ไปต่อคิวซื้อ iPhone รุ่นใหม่ที่วางขายในปีนี้จึงไม่น่าจะเป็นเพราะความนิยมลดลง เพราะในช่วงเช้าหลังจาก Apple Store เปิดให้บริการยังคงมีภาพคนเข้าคิวจนแถวยาวออกมานอกร้านเกือบทุกสาขา บางคนไปรับเครื่องใหม่ที่สั่งจองไว้ โดยเฉพาะ Apple Watch Series 4 ที่ดูจะเป็นสินค้าที่ได้รับความนิยมมากที่สุดในรอบนี้สรุปแล้วสาเหตุหลักน่าจะมาจากการที่บริษัทเปิดให้จองออนไลน์ได้ทางเว็บไซต์ Apple Store และส่งถึงบ้านในวันเดียวกันกับวันที่วางขายจริง ทำให้ไม่ต้องไปต่อคิวรอเหมือนปีก่อนๆ ขณะที่คนทำงานที่ไม่มีเวลาไปต่อคิวซื้อก็สามารถสั่งจองได้จากเว็บไซต์ของ Apple โดยตรง โดยสามารถเลือกรับที่ Apple Store ใกล้บ้านหรือจะให้ส่งมาที่บ้านก็ได้เช่นกันภาพ: พิสูจน์อักษร: 
Apple Store หลายๆ สาขาของญี่ปุ่นไม่มีคนไปยืนรอล่วงหน้า ไม่มีสื่อหลักไปทำข่าวเรื่องการต่อคิว บรรยากาศเงียบเหงาต่างจากหลายปีที่ผ่านมาสาเหตุไม่น่าจะเป็นเพราะความนิยมลดลง แต่มาจากการที่บริษัทเปิดให้จองออนไลน์ได้ทางเว็บไซต์ Apple Store และส่งถึงบ้านในวันเดียวกันกับวันที่วางขายจริง ทำให้ไม่ต้องไปต่อคิวรอเหมือนปีก่อนๆ 